Հոդակապ

Հոդակապ, բառակազմական կաղապարներում հանդես եկող բաղադրիչ տարր։ Արտահայտվում է ձայնավորով կամ բաղաձայնով։ Հայերենում հոդակապի դեր է կատարում ա, ռուսերենում՝ e, օ, լատիներենում՝ i, ս ձայնավորները, գերմաներենում՝ s, n բաղաձայնները։ Հնչյունական որոշ դիրքերում տեղի է ունենում հայերենի ա-ի ձուլում (սերտաճում) նախորդող ի-ի հետ (գինի+ա+տուն- գինետուն (ի+ա>ե)։ Այս տարրը կամ սրա համաբանությամբ՝ այլ բաղադրություններում ե ձայնավորը հանդես է բերում հոդակապի ֆունկցիա դրսևորելու միտում (դուր-ե-կան, շահ-ե-կան)։ Լեզվաբանների մի մասը, նկատի ունենալով հոդակապի ֆունկցիոնալ կողմը, այն համարում է ձևույթ։ 

Բառակազմություն